Mosko na adawa da tsagaita wuta a Aleppo | Labarai | DW | 15.08.2016
Mosko na adawa da tsagaita wuta a Aleppo
Sergey Lavrov ya yi watsi da kiran da Farnk-Walter Steinemeier ya yi na tsagaita a Aleppo duk da mawuyacin hali da mazauna birnin ke ciki.
A wata ganawa da ya yi da ministan harkokin wajen Jamus Frank-Walter Steinmeier da ke wata ziyara a Rasha, takwaran aikinsa na Rasha Sergey Lavrov ya yi watsi da kiran da Steinmeier din ya yi na tsagaita wuta a birnin Aleppon kasar Siriya. Shi dai ministan harkokin wajen na Jamus ya bukaci Rasha da ta tsagaita wuta don bada damar kai kayan agaji a Aleppo. A lokacin da yake magana da manema labarai bayan sun gana a yankin Yekarerinburg na Rasha, Lavrov ya yi nuni da yarjeniyoyin da ke kasa. Da kuma ya juya kan halin da ake ciki a Ukraine, Lavrov cewa ya yi:
"Ko shakka babu aiwatar da matakan kawo karshen rikicin Ukraine zai inganta halin da ake ciki. Wannan zai yiwu ne idan muka ci-gaba da martaba tanade-tanaden da ke cikin yarjejeniyar birnin Minsk, wanda Rasha da Jamus ke ciki. Wannan shi ne matsayinmu."
Rahotanni masu dangantaka Guguwar Neman Sauyi, Jamus, Rasha, Jam'iyyar Die Linke, Jam'iyyar The Greens, AfD, Kofin Duniya 2018
Muhimman kalmomi Sergey Lavrov, Steinmeier, Rasha, Jamus, Aleppo, Siriya
Permalink https://p.dw.com/p/1JiXe
Za a yi zama na musamman kan Siriya 08.05.2019
Kwamitin tsaro na Majalisar Dinkin Duniya zai yi wani zama na musamman a ranar Juma'ar da ke tafe domin tattaunawa kan karuwa fadan da ake cigaba da samu a yankin Idlib da ke arewa maso yammacin kasar Siriya.